春风知别苦,不遣柳条青。
27、罗隐《柳》
灞岸晴来送别频,相偎相倚不胜春。自家飞絮犹无定,争解垂丝绊路人。
28、周邦彦《兰陵王·柳》
柳阴直,烟里丝丝弄碧。 隋堤上,曾见几番,拂水飘绵送行色。
登临望故国。谁识京华倦客? 长亭路,年去岁来,应折柔条过千尺。
闲寻旧踪迹,又酒趁哀弦,灯照离席。 梨花榆火催寒食。
愁一箭风快,半篙波暖,回头迢递便数驿,望人在天北。
凄恻,恨堆积。 渐别浦萦回,津堠岑寂。
斜阳冉冉春无极。 念月榭携手,露桥闻笛,沉思前事,似梦里,泪暗滴。
29、柳永 《雨霖铃》
寒蝉凄切,对长亭晚,骤雨初歇。都门帐饮无绪,方留恋处,兰舟摧发。
执手相看泪眼,竟无语凝噎。念去去千里烟波,暮霭沈沈楚天阔。
多情自古伤离别,更那堪冷落清秋节。今宵酒醒何处,杨柳岸,晓风残月。
此去经年,应是良辰好景虚设。便纵有千种风情,更与何人说。
30、欧阳修 《踏莎行》
候馆梅残,溪桥柳细,草薰风暖摇征辔 。离愁渐远渐无穷,迢迢不断如春水。
寸寸柔肠,盈盈粉泪,楼高莫近危栏倚。平芜尽处是春山,行人更在春山外。
31、白居易《杨柳枝》
依依袅袅复青春, 勾引春风无限情。 白雪花繁空扑地, 绿丝条弱不胜莺。
32、韩愈《池上絮》
池上无风有落晖, 杨花晴后自飞飞。 为将纤质凌清镜, 湿却无穹不得归。
33、吴融《杨花》
不斗浓华不占红, 自飞晴野雪朦朦。 百花长恨风吹落, 唯有杨花独爱风。
34、周志蕙《柳》
岁岁逢春春可怜, 争禁三起又三眠。 丝丝愁绪随风乱, 濯濯丰姿著雨妍。
古渡欲牵游子棹, 离亭留赠旅人鞭。 一声长笛河槁晚, 回首苍茫几树烟。
35、韩愈《早春》
天街小雨润如酥,草色遥看近却无,最是一年春好处,绝胜烟柳满皇
36、李商隐《赠柳》
章台从掩映,埕路更参差。 见说风流极,来当婀娜时。
桥回行欲断,堤远意相随。 忍放花如雪,青楼扑酒旗。
37、施肩吾《折杨柳》
伤见路旁杨柳春,一重折尽一重新。 今年还折去年处,不送去年离别人。
38、雍裕之《江边柳》
袅袅古堤边,青青一树烟。 若为丝不断,留取系郎船。
39、白居易《勤政楼西老柳》
半朽临